text: 謝汝儀，字國正，號果庵，浙江鄞縣人，明朝政治人物。以敢言著稱。生平.以易亞魁正德八年癸酉科鄉薦，正德九年，聯中甲戌科進士，授江西餘干縣知縣，以父憂去職。服除，擢任江西道監察御史，嘉靖初印馬於北直隸、山東、河南，四年巡按廣西，擢嶺東兵備僉事，改福建，升任按察司海道副使。十年五月升雲南布政司左參政，十一年七月官至江西按察使。時祖母周氏年逾九十，回家省親，半月後祖母病卒，哀毀成疾，嘉靖十五年丙申二月二日卒，年四十有八。謝汝儀以為官敢言著稱於朝野，多次上書彈劾外戚、中官，曾請誅谷大用等不法官員，聲名遠播。家族.曾祖謝日製，號養素翁。祖父謝瓛，配周氏。父謝表，號直齋，贈監察御史。母張氏，生汝儀及汝誠、汝立。
metadata.dataset: erhwenkuo/wikipedia-zhtw
metadata.title: 謝汝儀
metadata.url: https://zh.wikipedia.org/wiki?curid=4802336